Juleevangeliet som musikal i Sandvika
2015-11-27 - 2015-12-20
Sandvika barne- og ungdomsteater presenterer en vakker og spennende familieforestilling full av galskap, humor, engler og mirakler, basert på en av verdens mest kjente historier, nemlig Jesu fødsel.
På en helt vanlig dag, og helt uten forvarsel får Maria besøk av en engel som forteller henne at hun skal føde Guds barn. Maria er ikke helt sikker på hva dette betyr og takker pent nei, men det var aldri ment som et spørsmål og bare noen minutter senere er Maria høygravid med den kommende frelserkongen. Det er slik det står skrevet, og det er slik det blir. Det Maria ikke vet er at barnet hun bærer på, utgjør en stor trussel mot den folkekjære, men brutale Kong Herodes, og at Maria nå har blitt kongens nye nemesis.
Dramatisering og regi av Merete M. Stuedal og Lisa Smith Walaas,
Musikk av Lisa Smith Walaas,
Scenografi og kostymedesign av Thale Kvam Olsen og Mari Lotherington.
Koreograf av Kristin Ryg Helgebostad
Urpremiere 27. november 2015.
Forestillingstider
Onsdag-fredag: kl 18:00
Lørdag og søndag: kl 14:00 og 17:00
www.sandvikabarneteater.no
Billetter kan bestilles på nettsidene til Bærum Kulturhus
http://www.baerumkulturhus.no/juleevangeliet-musical

Lønneberget-jul på Skyset i Nittedal
2015-12-04 - 2015-12-13
Bli med på julefeiring hos familien Svenssons på Katthult, inviterer Nittedal Teater. Stedet for julefeiringen er Skyset Gård/Nittedal Ungdomsskole (Samfunnssalen), og feiringen – også kalt “Jul i Lønneberget” er i perioden 4.-13.desember 2015 og er i regi av Lene Hagen.
